Исбаьхьаллин кхоллам
Исбаьхьаллин говзар, Исбаьхьаллин кхоллам — эстетикан мехалла йолу объект; адаман белхан исбаьхьаллин кхолламаллин материалан сурсат (исбаьхьалла). Исбаьхьаллин кхолламаш боху кхетаман чу богӀу кхолламаш Сурт дилларан говзалла (Ӏалам диллар, декоративан-прикладан говзалла, скульптура, сурт, кхин а); исбаьхьаллин литературин тексташ (романаш, повесташ, дийцарш, кхин а); архитектурин йа ландшафтан дизайн; музыкин композицеш йа импровизацеш; театран, балетан йа операн хӀиттамаш; кинематограф; мультипликаци; ткъа кхин, хьалхарчу рогӀехь шен исбаьхьаллин сий гуш йолу, массо объекташ. Иштта гӀерта хӀокху йукъатоха цхьаболу кхолламаш, масала компьютеран ловзарш (оьздангаллалогашна йукъахь къовсаме ду, амма 2011 шарахь дуьйна компьютеран ловзар официалан къобал дина АЦШ шакепара исбаьхьаллин кеп) кхин а. Исбаьхьаллин кхолламан билгало хуьлу эстетикан мехаллин тӀегӀанца. В. Кандинскин хетарехь, «бакъболу исбаьхьаллин кхоллам кхоллало тамашийна кепара „исбаьхьалчин чуьра“». М. Бахтина йаздина, исбаьхьаллин кхоллам йукъарло лелош бу авторан кхетамна а, реципиентан (дешархо, хьажархо, ладогӀархо) кхетамна а. Исбаьхьаллин кхолламаш кхин а коьртачу объектех цхьаъ бу авторан бакъонехь, аьлча а авторо ша бо кхоллам.